איסכנקנתוס

איסכנקנתוס (שם מדעי: Ischnacanthus) הוא סוג נכחד של חולייתן שהיה קרוב לדגי הגרם המודרניים שהתקיים באירופה שבין הסילור לדבון והשתייך למחלקה הקדומה אקנתודים.

האיסכנקנתוס התגלה לראשונה ב-1861 ליד העיירה "Forfar" שבסקוטלנד ותואר באותה שנה בידי החוקר Egerton, שגם צירף אותו למשפחה Ischnacanthidae. באותה תקופה הדג שהתגלה התקיים באגם מקומי שהוקף בהרי געש, מה שמרמז שסוג זה התקיים במים מתוקים.

דג זה הגיע לאורך 2 מטרים והיה בעל גוף מוארך עטוי קשקשים חלקים שכיסו את צידי הגוף בצורת פסיפס, אולי בדומה לעור של דגי תנין, מה שמעיד על כך שהיה שחיין מהיר והיו לו שני סנפירי גב קוצניים, כשאחד היה בקצה הגב ואחד מאחורי הראש. היו לו לסתות עבות בעלות שיניים חלולות רבות בלסת התחתונה שרמזו שהיה טורף והיו לו עיניים גדולות בקדמת הראש. בדומה לשאר קרוביו היה לו עמוד שדרה סחוסי כמו של כריש.

קישורים חיצוניים

בעלי חיים שתוארו ב-1861
חולייתנים לסתניים
בעלי חיים שחיו בסילור באירופה
בעלי חיים שחיו בדבון באירופה